Potjera (kviz)

***Potjera*** je kviz u produkciji Hrvatske radiotelevizije, a po licenci britanskog kviza ***The Chase***. Prva epizoda prikazana je na HRT 1 27. oktobra 2013, dok je 16. septembra 2019. počelo emitiranje sedme sezone.

Trenutno je voditelj Joško Lokas, a u prvih šest sezona to je bio Tarik Filipović.

## Pravila 
### Opća 
U igri učestvuje četvero takmičara koji se međusobno ne poznaju, ali moraju igrati kao tim da bi osvojili nagradu. Igra se sastoji od četiri dijela:
* pojedinačna igra – svaki takmičar odgovara na pitanja voditelja za osvajanje iznosa u svrhu pojedinačne igre protiv lovca;
* pojedinačna igra svakog takmičara protiv lovca;
* zajednička igre takmičara koji su ušli u završnu potjeru, pri čemu odgovaraju na pitanja voditelja i pokušavaju dati što veći broj odgovora u  dvije minute;
* završna potjera lovca, koji u dvije minute "lovi" broj tačnih odgovora takmičara u njihovoj završnoj potjeri.

Cilj je pobijediti lovca i tako osvojiti novčanu nagradu.

### Pojedinačna igra 
U prvom dijelu igre svaki takmičar pojedinačno odgovara na "brzopotezna" pitanja koja mu postavlja voditelj u zadanom vremenu od jedne minute. Svaki tačan odgovor takmičaru donosi 500 eura. Nakon toga dolazi lovac, koji nudi tom igraču, uz iznos koji je osvojen, jedan niži iznos (niža ponuda) i jedan viši iznos (viša ponuda). Takmičar odabire jednu od navedenih ponuda po vlastitoj želji, uz savjetovanje s ostalim takmičarima.

Zavisno od svog odabira takmičar će biti:

* tri koraka ispred lovca za odabranu nižu ponudu;
* dva koraka ispred lovca za odabir osvojenog iznosa u pojedinačnoj igri pitanja;
* korak ispred lovca za odabiranje više ponude.

Nakon toga igrač mora na "ploči" odgovarati na pitanja uz pomoć ponuđenih ABC odgovora, u neodređenom vremenu, ali uz mogućnost davanja odgovora u roku pet sekundi nakon što je lovac odgovorio. Ako ne odgovori, računa se kao da je takmičar dao neispravan odgovor.

Svakim ispravnim odgovorom takmičar se spušta po ploči za jedno polje, a svakim pogrešnim ostaje na polju s kojeg je odgovarao na pitanje (isto važi i za lovca). Ako lovac uhvati takmičara prije nego što izađe s ploče s tačnim odgovorima, takmičar mora napustiti igru i ne osvaja ništa.
U slučaju da lovac uhvati sva četiri igrača i tako ih sve izbaci iz igre, u završnu potjeru ide samo jedan igrač prema dogovoru unutar ekipe. Eventualni osvojeni iznos onda se dijeli na četiri jednaka dijela.

### Završna potjera 
Završnu potjeru igraju takmičari koji su uspješno prošli ploču igrajući protiv lovca. Prvu završnu potjeru igraju samo igrači tako što odgovaraju na pitanja koja im postavlja voditelj unutar dvije minute. Svaki tačan odgovor donosi im jedan korak više, a ujedno svaki igrač vrijedi kao jedan korak. Dakle, ako jedan igrač učestvuje u završnoj potjeri, onda već ima jedan korak prednosti, a ako sva četiri igrača prođu u završnu potjeru, tada imaju četiri koraka prednosti.

Nakon toga igra se završna potjera protiv lovca. Lovac odgovara na pitanja koja mu postavlja voditelj također dvije minute. Na svaki netačan lovčev odgovor ekipa ima pravo odgovarati. Ako odgovore tačno, lovcu se oduzima po korak prednosti. Ako lovac ne odgovori u zadanom vremenu na broj koraka (pitanja) koji je osvojila ekipa, ekipa pobjeđuje i novac se dijeli na jednake dijelove. U slučaju da lovac uspije stići broj odgovora takmičara u završnoj potjeri, lovac je uhvatio ekipu i ona ne osvaja ništa.

## Lovci 
## Gledanost 
Prema podacima o gledanosti s početka 2018, *Potjeru* svakog dana prosječno prati približno 350.000 gledalaca, dok je najgledaniju epizodu te godine vidjelo 10,6% opće populacije (AMR), odnosno pratilo ju je 434.458 gledalaca.

## Statistika lovaca 
*Napomena: Lovci su poredani po postotku pobjeda.*

### Šesta sezona 
# Sučević-Međeral: 34:7 (82,93%)
# Zibar: 34:10 (77,27%)
# Kotiga: 27:12 (69,23%)
# Vukorepa: 23:11 (67,65%)
**Ukupno:** 118:40 = 74,68% pobjeda lovaca

### Peta sezona 
# Sučević-Međeral: 30:5 (85,71%)
# Vukorepa: 23:10 (69,70%)
# Kotiga: 28:13 (68,29%)
# Zibar: 23:16 (58,97%)
**Ukupno:** 104:44 = 70,27% pobjeda lovaca

### Ukupni poredak u prvih šest sezona 
# Sučević-Međeral: 120:21 (85,11%)
# Vukorepa: 46:21 (68,66%)
# Zibar: 173:82 (67,84%)
# Kotiga: 169:81 (67,6%)
# Miočić: 76:37 (67,26%)
**Sveukupno (šest sezona):** 584:242 = 70,7% pobjeda lovaca

## Zanimljivosti 
* Do početka 2018. u kvizu je učestvovalo više od 2.200 ljudi.
* Za učešće u kvizu prijavilo se više od 30.000 ljudi.
* Najveći pojedinačni iznos osvojen je u aprilu 2017, kada je Ivan Borković osvojio 135.000 kuna.
* Najveći ekipni iznos osvojila su tri profesora, odbranivši u završnoj potjeri 250.000 kuna, od čega je svakom od njih pripalo nešto više od 83.000 kuna.
* Martin Brkić rekorder je po broju odgovorenih brzopoteznih pitanja. U 60 sekundi ponudio je 13 tačnih odgovora, na što mu je lovac Dean Kotiga dao najveću višu ponudu od 182.500 kuna.
* Brkićev rekord samo nekoliko sedmica kasnije izjednačio je tada 18-godišnji učenik iz Bjelovara Gabriel Vilus.
* Najmanji broj poraza od lovaca u prosjeku ima Sučević-Međeral.

## Reference 
## Vanjski linkovi 
* *Potjera* na sajtu HRT-a

Kategorija:Hrvatske TV-emisije
Kategorija:Kvizovi